Първа международна конференция „Отговорно създаване на генерален изкуствен интелект“
2026-05-20 | Университетски център „Бачиново“ – Благоевград, 42°01'59.6"N 23°07'46.6"E, Благоевград, Bulgaria
Институтът по математика и информатика има удоволствието да обяви RC-AGI 2026 – международна конференция, организирана съвместно от ИМИ и Югозападния университет „Неофит Рилски“.
Цели на конференцията:
Човечеството е изправено пред най-важното си откритие, което тотално ще промени живота ни и бъдещето ни. Създаването на AGI прилича на пускането на духа от бутилката. В приказките обикновено има само една бутилка и въпросът е дали да я отворим. При AGI отварянето на бутилката е неизбежно, защото много учени и международни компании работят върху създаването му и никой не може да ги спре или да им забрани да го създадат. Също така при AGI, когато пускаме духа от бутилката, имаме избор измежду много бутилки, в които живеят различни духове. Безотговорно би било просто да отворим една от бутилките и да пуснем един от духовете, без да се интересуваме от целите, които този дух ще преследва. Най-малкото, което трябва да поискаме, е този дух да ни се подчинява, защото в противен случай последствията ще са катастрофални.
Web сайт: https://dobrev.com/agi/

Основни теми:

Дефиниция на AGI. Дали AGI е компютърна програма и ако е така, тогава какви са характеристиките на тази програма?
Има ли разлика между AGI и супер интелект? Дали първо ще създадем интелигентност, която е на човешко ниво и чак след време ще се появи несравнимо по-голямата интелигентност?
Как ще изглежда светът след появата на AGI?
